З ініцыятывай правядзення мерапрыемства выступілі прадстаўнікі "Кавальскай майстэрні", што дзейнічае пры Брэсцкім абласным цэнтры інавацыйнай і тэхнічнай творчасці. Першапачаткова яны рыхтаваліся да справаздачнай выстаўкі кавальскіх вырабаў. Затым узнікла ідэя арганізаваць на адкрытым паветры фестываль, каб расказаць пра жыццё продкаў у сярэднія вякі. Месцам правядзення выбрана вёска Гарадзішча, дзе амаль 1 тыс. гадоў таму знаходзілася старажытнае славянскае паселішча.